1.

În cadrul obiectivului specific menționat la articolul 3 alineatul (2) litera (a), instrumentul sprijină în special: (a) infrastructuri, clădiri, sisteme și servicii necesare la punctele de trecere a frontierelor, în zonele-hotspot și pentru supravegherea frontierelor între punctele de trecere a frontierelor în scopul de a împiedica și a combate trecerile neautorizate ale frontierei, imigrația ilegală neregulamentară și criminalitatea transfrontalieră la frontierele externe, precum și în scopul de a garanta trecerea fără probleme a persoanelor care călătoresc în scopuri legitime și gestionarea eficace a fluxurilor migratorii, inclusiv măsuri legate de îndrumarea persoanelor care au nevoie de protecție internațională sau care doresc să o solicite, asigurând totodată, de fiecare dată, un tratament demn al persoanelor în cauză ; [AM 171] (b) echipamente operaționale, inclusiv mijloace de transport, și sisteme de comunicații necesare pentru asigurarea unui control eficace și în condiții de siguranță la frontieră, în conformitate cu standardele elaborate de Agenția Europeană pentru Poliția de Frontieră și Garda de Coastă, în cazul în care există astfel de standarde; (c) formare în domeniul dezvoltării gestionării europene integrate a frontierelor sau formare care contribuie la aceasta, ținând seama de nevoile operaționale și de analiza riscurilor și de provocările identificate în recomandările specifice fiecărei țări, în deplină conformitate cu drepturile fundamentale; [AM 172] (d) detașarea unor ofițeri de legătură comuni în țări terțe, astfel cum este definită în Regulamentul (UE) nr…/… [noul regulament privind ofițerii de legătură în materie de imigrație] (1) și detașarea unor polițiști de frontieră și a altor categorii relevante de experți către statele membre sau dintr-un stat membru către o țară terță, intensificarea cooperării și a capacității operaționale a rețelelor de experți sau de ofițeri de legătură, precum și schimbul de bune practici și sporirea capacității rețelelor europene de a evalua, promova, susține și dezvolta politicile Uniunii; [AM 173] (e) studii, proiecte-pilot și alte acțiuni relevante menite să pună în aplicare sau să dezvolte gestionarea europeană integrată a frontierelor, inclusiv măsuri care vizează dezvoltarea poliției de frontieră și a gărzii de coastă la nivel european, cum ar fi consolidarea capacităților comune, achiziții comune, stabilirea de standarde comune și orice alte măsuri de simplificare a cooperării și a coordonării dintre Agenția Europeană pentru Poliția de Frontieră și Garda de Coastă și statele membre , precum și măsuri legate de îndrumarea persoanelor care au nevoie de protecție internațională sau care doresc să o solicite ; [AM 174] (f) acțiuni de dezvoltare a unor metode inovatoare sau care contribuie la introducerea unor noi tehnologii cu potențial de transfer în alte state membre, în special prin punerea în aplicare a rezultatelor proiectelor de cercetare în domeniul securității, în cazul în care Agenția Europeană pentru Poliția de Frontieră și Garda de Coastă, acționând în temeiul articolului 37 din Regulamentul (UE) 2016/1624, a recunoscut că această punere în aplicare contribuie la dezvoltarea capacităților operaționale ale poliției de frontieră și ale gărzii de coastă la nivel european. Aceste metode inovatoare și noi tehnologii respectă pe deplin drepturile fundamentale și dreptul la protecția datelor cu caracter personal; [AM 175] (g) activități de pregătire etape pregătitoare , activități de monitorizare, administrative și tehnice necesare pentru a pune în aplicare politicile privind frontierele externe, inclusiv pentru a consolida guvernanța spațiului Schengen prin dezvoltarea și punerea în aplicare a mecanismului de evaluare, astfel cum este stabilit de Regulamentul (UE) nr. 1053/2013, în vederea verificării aplicării acquis-ului Schengen și a Codului frontierelor Schengen, inclusiv cheltuieli de misiune ale experților Comisiei și ai statelor membre care participă la vizite la fața locului, precum și măsuri de punere în aplicare a recomandărilor formulate în urma evaluărilor vulnerabilității efectuate de Agenția Europeană pentru Poliția de Frontieră și Garda de Coastă, în conformitate cu Regulamentul (UE) 2016/1624; [AM 176] (ga) acțiuni menite să îmbunătățească calitatea datelor stocate în sistemele informatice în domeniul vizelor și al frontierelor și să-i permită persoanei vizate să își exercite mai bine dreptul la informare, de acces la informații, rectificare, ștergere și restricționare a prelucrării datelor în contextul acțiunilor care intră în domeniul de aplicare al acestui instrument; [AM 208] (h) identificarea, prelevarea amprentelor digitale, înregistrarea, controalele de securitate, intervievarea în vederea culegerii de informații, furnizarea de informații, efectuarea de examene medicale și identificarea solicitanților vulnerabili și, dacă este necesar, acordarea de asistență medicală, precum și îndrumarea , după caz, a resortisanților țărilor terțe către procedura corespunzătoare de azil la frontierele externe, în special în zonele-hotspot; [AM 177] (i) măsuri menite să sporească sensibilizarea cu privire la politicile și obiectivele Uniunii în rândul părților interesate și al publicului larg, inclusiv comunicarea instituțională privind prioritățile politice ale Uniunii; (j) elaborarea unor instrumente și metode statistice și a unor indicatori statistici , respectând în mod corespunzător principiul nediscriminării ; [AM 178] (k) sprijinul operațional pentru punerea în aplicare a gestionării europene integrate a frontierelor; (ka) schimbul de bune practici și de expertiză, inclusiv în ceea ce privește protecția drepturilor fundamentale în contextul diferitelor componente ale controlului la frontiere și, în special, în ceea ce privește identificarea, asistența imediată și îndrumarea persoanelor vulnerabile către serviciile de protecție; [AM 179] (kb) măsuri care vizează elaborarea, monitorizarea și evaluarea politicilor și procedurilor, inclusiv aplicarea unor instrumente statistice comune, a unor metode comune și a unor indicatori comuni pentru măsurarea progresului, precum și evaluarea progreselor în materie de politică. [AM 180]